sasicodes/solvari-1 huggingface dataset:
இந்த வேதனை சில வேளைகளில் வானம் அல்லது பூமியின் இயற்கைச் சக்திகளான நிலநடுக்கம் பூகம்பம் தண்ணீர் காற்று ஆகியவற்றில் ஏதேனும்மொன்றின் வாயிலாக இறங்கி இறைமறுப்பாளரை அழித்துவிடுவதுண்டு அல்லது சில சமயங்களில் இறைநம்பிக்கையாளரின் கரங்காலேயே அவர்களுக்கு வேதனை மிக்க அழிவு வருவதுண்டு.
பினவருமாறு தெளிவாகக் கூறுகின்றான் இந்த மக்கள் தமது அவப்பேற்றின் எல்லையை அடைந்து உம்மை விரைவில் இந்த மக்கா நகரத்தை விட்டு வெளியேறும் நிர்ப்பந்தத்திற்கு ஆளாக்குவார்கள்.
இத்துடன் சூழ்நிலையை எதிர்த்துப் போராடிட தேவையான வலிமையைப் பெற்றிடுவதற்காக குறிப்பாக தஹஜ்ஜுத் தொழுகையைப் பேணித் தொழும்படி இறைவன் அறிவுறுத்தினான்.
இதன்பின் மக்கா நகர இறைமறுப்பாளர்கள் தம் மன முரண்பாட்டின் அடிப்படையில் எழுப்பிவந்த ஆட்சேபணைகள் அனைத்திற்கும் பதில்கள் அளிக்கப்பட்டன.
இந்தக் காலகட்டதில் இறங்கிக் கொண்டிருந்த திருக்குர்ஆனின் வசனங்கள் சூழ்நிலையைப் பொறுத்து பெற்றிருக்கும் சிறப்பியல்புகள் வருமாறு மனிதன் ஒரு பணிக்காக உழைக்கும்போது அவனது எதிப்பார்ப்புக்கு ஏற்ப விளைவுகள் உண்டாகவில்லையென்றால் அவனுக்கு நிராசை ஏற்படுகிறது.
அவர்கள் துரதிஷ்டவசமாக நிராசைக்குப் பலியாகி விடுவார்களேயானால் அது அவர்களுக்கும் அழைப்புப் பணிக்கும் மிகப் பெரும் தோல்வியாக அமைந்துவிடும்.
இந்தக் கட்டதில் மன உறுதியுடன் செயல்படுவதற்கும் விளைவுகளை முழுக்க முழுக்க இறைவனின் பொறுப்பில் ஒப்படைத்துவிட்டு தொடர்ந்து செயலாற்றிக் கொண்டே செல்வதற்கும் மிக உறுதியான இறைநம்பிக்கை தேவைப்படுகின்றது.
இத்துணை நீண்டகால அழைப்புப் பணி ஆற்றியபின்னரும் சத்தியவாதிகள் சந்திக்க வேண்டியிருந்த துன்பங்களும் தடைகளும்கூட பொறுமையைச் சோதிப்பனாகவே விளங்கின.
எனவேதான் இறைநம்பிக்கையாளர்களின் உள்ளங்களுக்கு வலுவூட்டி உறுதிப்படுத்திடவும் அவர்களை சத்தியப் பாதையில் உறுதியாக நிலைத்து நிற்கச் செய்திடவும் இந்தக் காலகட்டத்தில் விசேட கவனம் செலுத்தப்பட்டது.
அதில் இறைநம்பிக்கையாளர்களுக்கு பின்வருமாறு தெளிவாகக் கூறப்பட்டது சோதனையும் வேதனையும் நீங்கள் எந்தப்பாதையில் நடத்திட முடிவெடுத்திருக்கின்றீர்களோ அந்தப் பாதையின் தவிர்க்க முடியாத கட்டங்களாகும்.
ஆனால் இறைநம்பிக்கையாளர்களுக்கு வைக்கப்படும் இந்தச் சோதனைக்குப் பொருள் இறைமறுப்பாளர்களுக்கு உண்மையிலேயே வெற்றி கிடைத்துக் கொண்டிருந்தது என்பதல்ல மேலும் இறைவனுக்கொதிராக நாம் போட்டியிட்டு வெல்ல முடியாது என்பதையும் அவர்கள் புரிந்து கொள்ள வேண்டும்.
ஆனால் சத்தியவாதிகள் தமது பொறுமையாலும் நிலைகுலையாத உறுதியாலும் தம்மை அல்லாஹ்வின் உதவிக்கு அருகதையுடையவர்களென நிரூபித்துக் காட்டிட வேண்டும்.
அவர்களுக்கு முன்னால் இஸ்லாமிய அழைப்புப்பணி புரிந்த நல்லடியார்களும் இத்தகைய நிலைமைகளையே சந்திக்க வேண்டியிருந்தது என்று இறைநம்பிக்கையாளர்களுக்குக் கூறப்பட்டது.
நூஹ் அலை அவர்களின் அழைப்புப் பணியை நினைவூட்டி அவர்கள் தொள்ளாயிரத்து ஐம்பது ஆண்டுகள் எப்படிப் பொறுமையுடனும் நிலைகுலையாமலும் உறுதியுடனும் தமது சமூகத்தினரின் எதிர்ப்பைச் சகித்து வந்தார்கள் என்று எடுத்துரைக்கப்பட்டது.
அவ்வாறே இப்ராஹீம் அலை லூத் அலை ஷுஐப் அலை ஸாலிஹ் அலை மூஸா அலை ஆகியோரும் கூட இத்தகைய நிலைமைகளையே சந்திக்க நேர்ந்தது.
நிராகரிப்போர் அற்புதம் நிகழ்த்திக் காட்டும்படி கோரியபோது அண்ணலாருடைய உள்ளத்திலும் பிற முஸ்லிம்களின் உள்ளத்திலும் அற்புதம் ஏதும் வெளிப்படக் கூடாதா?
இந்தச் சந்தர்ப்பத்தில் இறைவன் தன் இறுதித்தூதரின் மிகப் பெரும் அற்புதத்தை தௌளத் தெளிவாக அடையாளம் காட்டிய வண்ணம் பின்வருமாறு கூறினான் அற்புதங்களை நிகழ்த்திக் காட்டும்படிக் கோருகின்ற நீங்கள் உலகம் உள்ளளவும் மனிதர்களுக்கு ஓர் அற்புதமாக திகழ்கின்ற சிந்தனையும் அறிவுமுடைய இந்த அற்புதத்தை முதலில் பாருங்கள்.
இந்த அற்புதம்தான் திருக்குர்ஆன் உண்மை என்னவெனில் அண்ணலாருக்கு வழங்கப்பட்ட அற்புதங்கள் அனைத்திலும் மாபெரும் அற்புதமாக திருக்குர்ஆன் இருக்கிறது.
இந்தக் காலகட்டதில் இறக்கியருளப்பட்ட அத்தியாயம் அன்கபூத்தில் ஆட்சேபனை கிளப்பியவர்களுக்கு பினவருமாறு பதில் கூறப்பட்டுள்ளது அண்ணலார் ஸல் தூதுத்துவம் அருளப் பெறுவதற்கு முன்னர் நூலறிவு பெற்றிருக்கவில்லை என்பதும் அவர்கள் எழுதப்படிக்கத் தெரியாதவர்கள் என்பதும் எவருக்குத்தான் தெரியாது இவ்வாறிருந்தும் அண்ணலார் சமர்ப்பித்துக் கொண்டிருக்கும் வாக்கு எந்த அளவிற்கு உயர்ந்ததாகவும் விவேகம் நிரம்பியதாகவும் திகழ்கின்றதெனில் உங்களில் பேரறிஞன் என்று போற்றப்படுபவனும்கூட அதற்கு நிகரான ஒன்றை இதுவரை இயற்றிக்காட்ட முடியவில்லை.
இத்தகைய ஓர் அற்புத வாக்கை அவர்கள் முன்னால் எழுதப்படிக்கத் தெரியாத ஒருவர் சமர்ப்பித்துக் கொண்டிருக்க நீங்கள் அற்புதம் நிகழ்த்திக் காட்டும்படிக் கோரிக் கொணடிருக்கின்றீர்களே நபியே நீங்கள் கூறிவிடுங்கள் அற்புதம் வெளிப்படுவதும் வெளிப்படாதிருப்பதும் என் இறைவனின் கட்டளைப்படியே நடப்பதொன்றாகும்.
நீங்கள் சிந்தித்துப் பார்ப்பீர்களேயாயின் இந்த வசனங்கள் முழுக்க முழுக்க அருக்கொடையாகவும் நல்லுபதேசமாகவும் இருப்பதை உணர்வீர்கள்.
அத்துடன் எவருடைய உள்ளங்கள் பக்குவம் அடைந்துள்ளனவோ அவர்கள் தாம் இவற்றிலிருந்து பயன்பெறுகிறார்கள் என்பதையும் புரிந்து கொள்வீர்கள்.
திருக்குர்ஆனின் வாக்கிய அழைப்பு அதன் இலக்கியத் தெளிவு சொல்லாட்சி கருத்துச் செறிவு ஆகியவை உன்னதமாய் நிகரற்றவையாய் இருக்கின்றன.
அதில் கூறப்பட்டுள்ள முன்னறிவிப்புகள் மறைவான உண்மைகள் பற்றி விவரங்கள் மனிதன் தன் சிற்றறிவைக் கொண்டு படைத்ததல்ல என்று தாமாகவே பறை சாற்றுகின்றன.
இருந்தும் அவற்றில் எந்தவிதமான முரண்பாடும் வேற்றுமையும் காணக் கிடக்கவில்லை இவ்வற்றிற்கெல்லாம் மேலாக வியப்புக்குரிய விஷயம் என்னவெனில் நடைமுறை வழக்கப்படி முழுக்க முழுக்க எழுதப்படிக்கத் தெரியாத மனிதர் ஒருவரின் நாவினால் இந்த வசனங்கள் முழுவதும் சமர்ப்பிக்கப்பட்டவையாகும்.
அண்ணலாரின் தூதுத்துவம் உண்மையானதே யென்று தெளிந்த உள்ளத்துடன் சிந்திக்கும் ஒவ்வொரு வருக்கும் இந்த ஆதாரங்கள் இன்றும் கூட திருப்தி அளிக்கின்றன.
இந்தக் காலகட்டத்தில் இறக்கியருளப்பட்ட இறைவாக்குகளின் ஒரு சிறப்பியல்பு என்னவெனில் இப்போது நிராகரிப்பாளர்களிடம் இச்செய்தி தீர்க்கமாகவும் திட்டவட்டமாகவும் தெளிவானமுறையில் வெளிப்படையாகவும் கூறப்படலாயிற்று என்பதே இதுவரை புரியும் வகையில் விளக்கிடவும் மிகவும் நயமாக எடுத்துரைக்கவும் முடிந்தவரை முயற்சி செய்து பார்த்தாயிற்று.
நீங்கள் இந்தச் சத்தியத்தூதை ஏற்றுக் கொள்வதாயிருந்தால் இப்போதும் கூட வாய்ப்புள்ளது ஏற்றுக் கொள்ளுங்கள் இனியும் நீங்கள் ஏற்றுக் கொள்வதாக இல்லையென்றால் உங்கள் நிராகரிப்புக்கும் முரட்டுப் படிவாதத்திற்கும் உரிய கோர விளைவுகளை தயாராகிவிடுங்கள் என்னும் எச்சரிக்கும் பாணியில் உரை அமைந்திருந்தது.
எவர் மார்க்க விவகாரத்தை ஓர் விளையாட்டாக எண்ணிக் கொண்டு உலக வாழ்வில் மூழ்கி மதிமயங்கிக் கிடக்கின்றார்களோ அவர்களை அவர்களுடைய நினைவிலேயே விட்டுவிடும்.
அதன் பின்னரும் ஏற்றுக் கொள்ள வில்லையெனில் அவர்களிடம் கூறிவிடும் மக்களே உங்கள் இடங்களில் நீங்கள் விரும்பும் வண்ணம் செயல்பட்டுக் கொண்டேயிருங்கள்.
என்னை வணங்கி எனக்குக் கீழ்ப்படிகின்ற காரணத்தால் நீங்கள் வாழுகின்ற நிலப்பகுதி உங்கள் தாய்நாடு உங்களுக்கு நெருக்கடி மிக்கதாகிவிட்டால் அதனைப் பொருட்படுத்தாதீர்கள்.
எவர் இறைநம்பிக்கை நற்செயல் என்னும் மூலதனங்களைக் கொண்டு வருவாரோ அவர் கிழே நீரருவிகள் ஓடிக் கொண்டிருக்கும் சுவனத் தோட்டங்களில் நிம்மதியுடன் வசிக்கச் செய்யப்படுவார்.
நற்செயல் புரிவோருக்கு அளிக்கப்படும் இந்த நற்கூலி எத்துணை நல்லது இத்தகையோர் மிக்க கடுமையான சூழ்நிலைகளிலும் அல்லாஹ்வுடைய மார்க்கத்தில் நிலைத்திருந்தவர்கள்.
இவர்கள் தம்முடைய ஒவ்வொரு முயற்சியின் போராட்டத்தின்போதும் தம் இறைவனின் மீதே முழு நம்பிக்கை வைத்து அவனையே சார்ந்திருந்தவர்கள் பின்னர் இரண்டாவதாக இறைவழியில் வீடுவாசலைத் துறப்பதினால் பொருளாதார ரீதியாக பலவீனமடைந்து விடுவோம் என்னும் அச்சம் ஏற்படக் கூடும் என்று கூறி உணவு வாழ்வாதாரம் ஆகியன உண்மையில் இறைவனின் கைவசத்தில் உள்ளன என்னும் அவர்களின் நம்பிக்கை பலப்படுத்தப்பட்டுள்ளது.
ஹிஜ்ரத் நாடு துறந்து செல்லல் திற்காக இறைஞ்சும் படியும் அதில் கற்றுத் தரப்பட்டுள்ளது என் இறைவா என்னை நல்ல இடத்தில் கொண்டு போய்ச் சேர் மக்கா நகரிலிருந்து என்னை நல்லவிதமாக வெளியேற்று உன் தரப்பிலிருந்து பகைவர்களுக்கெதிரான வெற்றியையும் உதவியையும் எனக்கு அளி என்று நீர் இறைஞ்சும் மேலும் இறைத்தூதரே சத்தியம் வந்துவிட்டது அசத்தியம் அழயத்தான் வேண்டியிருந்தது.
அல்லாஹ்வைத் தவிர வேறெந்தப் பற்றுக் கோலுக்கும் உள்ளத்தில் இடம் தராமலிருப்பது அவன் மீது மட்டுமே முழுமையாக நம்பிக்கை வைத்து அவனையே சார்ந்துநிற்பது.
அல்லாஹ்வின் தரப்பிலிருந்து இறங்கிக் கொண்டிருந்த அறிவுரை எதுவாயினும் அவற்றைக் கூடுதல் குறைவு ஏதுமின்றி தொடர்ந்து மக்கள் முன் சமர்ப்பித்துக் கொண்டேயிருப்பது.
இந்தப் பணிகள் அனைத்தையும் ஆற்றிடத் தேவையான வலிமையைத் திரட்டுவதற்காக தொழுகையை நிலைநாட்டுவது அதன் மீது முழுமையாக கவனம் செலுத்துவது.
இவை மீது இன்னும் இவை போன்ற வேறுபல அடிப்படைகளின் மீதும்தான் முஸ்லிம்களுக்குப் பயிற்சி அளிக்கப்பட்டு வந்தது மார்க்க அழைப்புப் பணி செய்திடத் தேவையான அறிவுரைகள் அவர்களுக்கு வழங்கப்பட்டு வந்தன.
அல்லாஹ்வின் மார்க்கத்திற்காக தாயகத்தைத் துறந்து மார்க்கத் தேட்டங்கள் நிலைபெற வாய்ப்புள்ள வேறோர் இடத்திற்குச் சென்று விடுவது இஸ்லாமியச் சொல் வழக்கில் ஹஜ்ரத் எனப்படும்.
இஸ்லாமிய வாழ்க்கை வாழ்ந்திடவும் இறைமார்க்கத்தின்பால் அழைத்திடவும் சுதந்திரமில்லாத இடத்தில் வெறும் வியாபாரத்திற்காகவும் வீடுவாசலுக்காகவும் சொத்து சுகங்களுக்காகவும் உறவினர்களுக்காகவும் வேண்டி தொடர்ந்து வசிப்பது ஒரு முஸ்லிமுக்கு ஆகுமானதன்று.
இறைமார்க்கத்தின் மீது நம்பிக்கை கொண்ட ஒருவன் இறைநிராகரிப்பின் அடிப்படையிலமைந்த அமைப்பொன்றின் கீழ் வாழ்வது இரண்டே இரண்டு நிலைகளில்தான் ஆகுமானதாகும்.
தாம் வாழும் அந்தப் பிரதேசத்தில் இஸ்லாமிய அறிவுரைகளைப் பரவலாக்கி மக்கள் உள்ளங்களை அதன்பால் ஈர்த்து சத்தியக் கொள்கைகளை மேலோங்கச் செய்ய கடுமையாக உழைத்த வண்ணமிருத்தல்.
உண்மையில் அசத்திய அழைப்பு ஆதிக்கம் செலுத்தக் கொண்டிருக்கும் அந்த இடத்திலிருந்து வெளியேறிட எந்த வழியும் கிடைக்காத நிலையிருக்க வேண்டும்.
மக்கா நகரத்தில் அழைப்புப் பணிக்கு எதிர்ப்புகள் மிகக் கடுமையாகிவிட்டதும் மதீனாவில் இஸ்லாமிய நெறியின்படி வாழ்ந்திட வாய்ப்புகள் உள்ளன என்ற நம்பிக்கை ஏற்பட்டவுடன் மக்காவைத் துறந்து மதீனாவிற்கு ஹிஜ்ரத் செய்தது.
இந்த நிலையில் ஊனமுற்றோர் இயலாதோர் நோய் அல்லது வறுமையின் காரணமாக பயணம் செய்ய வலிமையற்றோர் ஆகியோருக்கு மட்டும் விதிவிலக்கு உண்டு.
எனவே மக்கா நகர இறைமறுப்பாளர்களின் கரங்களால் துன்புறுத்தப்பட்டுவந்த முஸ்லிம்களுக்கு மக்கா நகரை துறந்து மதீனா நகருக்கு ஹிஜ்ரத் செல்ல அண்ணலார் ஸல் அனுமதியளித்தார்கள்.
இதனைக் கண்டு முஸ்லிம்களை ஹிஜ்ரத் செய்ய விடாமல் தடுப்பதற்காக இறைமறுப்பாளர்கள் தம் கொடுமைகளையும் அக்கிரங்களையும் இன்னும் அதிகமாக கட்டவிழ்த்து விடத் தொடங்கினர்.
இந்த வேலைக்காகத் தேர்ந்தெடுக்கப்பட்டவர்கள் அனைவரும் அந்த இரவின்போது அண்ணலாரின் இல்லத்தைச் சூழ்ந்து கொள்ள வேண்டும் என்றும் அதிகாலையில் அண்ணலார் ஸல் வெளியே வரும்போது தமது திட்டத்தை நிறைவேற்றிட வேண்டும் என்றும் முடிவாயிற்று.
அரபுகள் இரவு நேரத்தில் யாரும் அறியாவண்ணம் ஒருவரது விட்டில் புகுந்து தாக்குவதை வெறுத்து வந்ததால் மேற்காணும் வழிமுறையை அவர்கள் தேர்ந்தெடுத்தனர்.
எனவே ஹிஜ்ரத்திற்கு இரண்டு மூன்று நாட்கள் முன்பாக அபூபக்ரு சித்தீக் ரலி அவர்களிடம் அண்ணலார் ஆலோசனை கலந்தார்கள்.
அப்போது அண்ணலாருடன் அபூபக்ரு ரலி அவர்களும் ஹிஜ்ரத் செய்து என்று முடிவாயிற்று பயணத்திற்காக ஒட்டகங்களும் தேர்ந்தெடுக்கப்பட்டன.
குறைஷி குல இறைமறுப்பாளர்கள் அண்ணலார்ரைக் கொல்வதற்காக முடிவு செய்திருந்த இரவில் அண்ணலார் அலீ ரலி அழைத்து எனக்கு ஹிஜ்ரத் செய்யும்படி கட்டளை கிடைத்துள்ளது.
எதிரிகள் நான் வீட்டில்தான் இருக்கிறேன் என்று எண்ணிக் கொள்வதற்காக நீர் இன்றிரவு என் படுக்கையில் படுத்து உறங்கிக் கொண்டிருக்க வேண்டும் என்று கூறினார்கள்.
கைநிறைய மண்ணை எடுத்து ஷாஹத்துல் உஜூஹ் முகங்கள் சேதமடையட்டும் என்று கூறிய வண்ணம் இறைமறுப்பாளர்களை நோக்கி வீசினார்கள்.
அப்போது அல்லாஹ்வின் ஆற்றலால் அந்த முற்றுகையாளர்களுக்கு எத்தகைய மெய்மறந்தநிலை ஏற்பட்டதெனில் அண்ணலார் ஸல் அவர்களிடையே புகுந்து வெளியேறியதை அவர்களால் பார்க்கக் கூட முடியவில்லை அண்ணலார் அபூபக்ரு சித்தீக் ரலி அவர்களின் இல்லத்திற்குச் சென்றார்கள்.
காலை வடிந்தவுடன் அண்ணலார் மக்காவிலிருந்து ஹிஜ்ரத் செய்து விட்டிருந்ததைக் கண்ட இறைமறுப்பாளர்கள் மிகுந்த கவலைக்கும் திகைப்புக்கும் ஆளானார்கள் அண்ணலாரைத் தேடிய வண்ணம் அங்கும் இங்கும் ஓடினார்கள்.
அண்ணலாரும் அபூபக்ரு ரலி அவர்களும் ஒளிந்திருந்த அந்தக் குகையின் வாயிலுக்கே வந்துவிட்டனர் தேடிவந்த இறைமறுப்பாளர்களின் காலடி ஓசைகளைக் கேட்டு அபூபக்ரு ரலி அவர்கள் கவலைக்குள்ளானர்கள்.
தம் உயிருக்கு ஆபத்து ஏற்படுமே எனறெண்ணி அவர்கள் கவலைப்பட வில்லை மாறாக அல்லாஹ்வின் தூதருக்கு எந்தத் துன்பமும் ஏற்பட்டுவிடக்கூடாதே என்பதற்காகத்தான் கவலையடைந்தார்கள்.
இத்துடன் அண்ணலாரை உயிருடனோ பிணமாகவோ பிடித்துத் தருபவர்க்கு நூறு ஒட்டகங்கள் வெகுமதியளிக்கப்படும் என்று குறைஷிக் குல இறைமறுப்பாளர்கள் அறிவித்தனர்.
இரண்டாவது நாள் பிற்பகலில் வெயில் அதிகரித்துவிட்டபோது ஒரு குன்றின் நிழலில் சிறது நேரம் இளைப்பாறுவதற்காக அண்ணலார் தங்கினார்கள்.
இந்த மனிதர் வெகுமதி பெற வேண்டும் என்னும் ஆசையால் உந்தப்பட்டு அண்ணலாரைத் தேடிப் புறப்பட்டார் அவர் அண்ணலாரைப் பார்த்துவிட்டு தம் குதிரையை வேகமாகத் தட்டிவிட்டார்.
பெரியவர்களும் சிறியவர்களும் நாள்தோறும் அதிகாலை நேரத்தில் நகரத்தைவிட்டு வெளியேறி புறநகர்ப்பகுதிகளில் ஒன்று திரண்டு விடுவார்கள்.
இறுதியில் ஒருநாள் அவர்கள் எதிர்பார்த்திருந்த அருள் மிக்க நேரம் வந்தே விட்டது தொலைவிலிருந்து அண்ணலாரின் வருகையை அறிந்து கொண்ட நகரம் முழுவதும் தக்பீர் முழக்கம் எதிரொலித்தது.
பெண்டிர் தம் இல்லங்களில் மேல்தளத்தில் நின்று கொண்டு பினவருமாறு ஆனந்த கீதமீசைத்தார்கள் விதா மலைக் கணவாய்களின் ஊடேயிருந்து பௌர்ணமி நிலவு முழுமதி முகிலைக் கிழித்துக் கொண்டு எங்களுக்கு ஒளி தருவதற்காக உதயமாகிவிட்டது இறைவனிடம் ஒரு கரமேந்தி இறைஞ்சுவோர் உலகில் இருக்கும்வரை உலகம் உள்ளவரையும் நாம் இறைவனுக்கு நன்றி செலுத்த வேண்டியது நம் மீது கடடையாகி விட்டது நாங்கள் பனீ நஜ்ஜார் குலத்துச் சிறுமிகள் முஹம்மத் ஸல் அவர்கள் எங்களுக்கு கிடைத்திருக்கும் எத்துணை நல்ல அண்டை வீட்டார் அண்ணலார் ஸல் அச்சிறுமிகளை நோக்கி அன்புச் சிறுமிகளே நீங்கள் என்னை நேசிக்கீர்களா?
என் ஒட்டகம் எவருடைய வீட்டிக்கு முன்னால் போய் நின்று விடுகினறதோ அவரே எனக்கு விருந்துபசாரம் செய்யட்டும் என்று அண்ணலார் ஸல் கூறினார்கள்.
ஆனால் மக்கள் வருவதற்கும் போவதற்கும் வசதியாக இருக்க வேண்டும் என்பதற்காக அண்ணலார் ஸல் அவர்கள் கீழ் தளத்தில் தங்க விரும்பி அதனையே எடுத்துக் கொண்டார்கள்.
பச்சை செங்கற்களாலான சுவர்கள் பேரீத்த ஓலைகளாலான கூரை பேரீத்த மரத்தால் செய்யப்பட்ட தூண்கள் இவைகளே அந்தப் பள்ளியின் அங்கங்கள்.
பின்னர் கஅபத்துல்லாஹ் மக்காவிலுள்ள இறையில்லம் முன்னோக்குமிடமாக ஆக்கப்பட்டபோது அதற்கேற்ப இங்கும் கிப்லா திசை மாற்றியமைக்கப்பட்டது.
மக்கா நகரை விட்டு மதீனா நகருக்கு வீடு வாசகளைத் துறந்து வந்த முஸ்லிம்கள் ஏறத்தாழ அனைவருமே ஏதுமில்லாதவர்களாய் எந்தவித வசதிவாய்ப்பற்றவர்களாய் இருந்தனர்.
அவர்களில் வசதிவாய்ப்புடையவர்களாய் இருந்தவர்களும் கூட தமது செல்வத்தையும் உடைமைகளையும் மக்காவிலிருந்து தம்முடன் கொண்டுவர முடியவில்லை.
இந்த முஹாஜிர்கள் தாயகம் துறந்தோர் அனைவருமே தற்போது மதீனா நகர முஸ்லிம்களான அன்சாரிகளின் விருந்தினர்களாயிருந்த போதிலும் இனி அவர்களுடைய வருங்கால வாழ்வுக்கும் அவர்கள் நிரந்தமாக அங்கு குடியிருக்கவும் தேவையான ஏற்பாடுகளைச் செய்வதின் அவசியத்தை அண்ணலார் ஸல் உணர்ந்தார்கள்.
எனவே மஸ்ஜிதுந் நபவியின் கட்டுமானப் பணி முடிவடைந்தவுடன் அண்ணலார் ஒருநாள் மதீனாவாசிகளை அழைத்து அவர்களிடம் இந்த முஹாஜிர்கள் உஙகள் சகோதரர்கள் என்று கூறினார்கள்.
பின்னர் அன்சாரிகளில் ஒருவரையும் முஹாஜிர்களில் ஒருவரையும் அழைத்து இன்றிலிருந்து நீங்கள் இருவரும் ஒருவருக்கொருவர் சகோதரர்கள் என்று கூறினார்கள்.
மேலும் இந்த உள்ளத்தூய்மையுடைய நல்லடியார்கள் உண்மையிலேயே சகோதரர்கள் என்ன சகோதரர்களைவிட மிக அதிகமாக ஒருவரையொருவர் நேசிப்பவர்களாய் விளங்கினர்.
தமது சொத்துக்கள் உடைமைகளின் அனைத்து விவகாரங்களையும் அண்ணலாரிடம் சமர்ப்பித்து விட்டார்கள் பாதி உங்களுடையது பாதி எங்களுடையது என்று கூறி விட்டார்கள்.
தோட்டங்கள் தோப்புகளின் வருமானம் பயிர் நிலங்களின் விளைச்சல் வீட்டுச் சமான்கள் வீடுகள் பிற சொத்துகள் ஆக ஒவ்வொரு பொருளும் அந்த சகோதரர்களுக்கிடையே பங்கிடப்பட்டன.
இறைத்தூதர் மூஸா அலை அவர்களைப் பின்பற்றும் சமூகத்தார் என்னும் முறையில் இறைவனிடமிருந்து வந்த ஒரு ஷரீஅத்தை சட்டத்தொகுப்பை நாங்கள் ஏற்றுக் கொண்டவர்கள் என வாதிட்டுக் கொண்டிருந்தனர்.
அடிப்படையில் கொள்கையளவில் அவர்களின் அசல் மார்க்கமும் முஹம்மத் ஸல் அவர்கள் எதன் பக்கம் அழைத்துக் கொண்டிருந்தார்களோ அந்த இஸ்லாமாகவே இருந்தது.
ஆனால் பல நூற்றாண்டுகளாய் கொண்டிருந்த அலட்சியப்போக்கின் காரணமாக அவர்களுக்குள்ளே எண்ணற்ற தீமைகள் சீர்கேடுகள் உருவாகிவிட்டன.
ஒட்டுமொத்தமாக அவர்களுக்குள்ளே எத்தகைய தீமைகள் வேரோடியிருந்தனவெனில் நல்லடியார் எவரேனும் அவர்களுக்கு நேர்வழிகாட்டிட எப்போதேனும் வருகை தந்தாலும் கூட அவர்கள் அவரது பேச்சுகளில் ஒன்றைக்கூட கேட்கத் தயாராக இல்லை.
இவர்கள் தமது அசல் நிலையை பூர் வீகத்தைப் பொறுத்து முஸ்லிம்களாயிருந்தாலும் அவர்களுடைய அந்த அசல் மார்க்கம் என்னவாயிருந்தது என்று அவர்களுக்கே நினைவில்லாத அளவிற்கு அவர்கள் சீர்கெட்டுப் போயிருந்தனர்.
இவ்விதம் இஸ்லாமிய இயக்கத்தின் முன்னே தற்போது மார்க்கக்கொள்கைகளின் அடிப்படை போதனையை மக்களுக்கு அறிமுகம் செய்யும் பணி மட்டும் காத்திருக்கவில்லை அத்துடன் இத்தகைய சீர்கெட்ட முஸ்லிம்களிடையே யூதர்களிடையே அசல் மார்க்க உயிரோட்டத்தை ஏற்படுத்தும் பணியையும் செய்ய வேண்டியிருந்தது.
நாலா திசைகளிலிருந்தும் மதீனா நகரில் முஸ்லிம்கள் ஒன்று திரண்டு அங்குள்ள அன்சாரிகளுடன் இணைந்து சிறயதோர் இஸ்லாமிய அரசுக்கான அடித்தளத்தை உருவாக்கிக் கொண்டிருந்தனர்.
எனவே இதுவரை அழைப்புப் பணி கொள்கைச் சீர்திருத்தம் ஒழுக்க அறிவுரைகள் என்ற அளவில் மட்டுமே வழிகாட்டுதலை வழங்கிவந்த இஸ்லாமிய இயக்கத்தின் மீது இப்பொழுது உருவாகி இருக்கின்ற சமூக அமைப்பின் வாழ்க்கை முறையைச் சீர்திருத்துதல நிர்வாகச் சட்டங்கள் பரஸ்பரத் தொடர்புகளை சீர்படுத்திக் கொள்வதற்கான விதிமுறைகளையும் புகட்ட வேணடியதாக இருந்தது.
ஏற்கனவே உள்ள இரண்டு மாபெரும் பொறுப்புகளுடன் இந்த மூன்றாவது துறையிலும் இஸ்லாமிய இயக்கம் தன் கவனத்தைச் செலுத்தத் தொடங்கியது.
இப்போது முஸ்லிம்களை துன்புறுத்துவதும் நெருக்கடிக்குள்ளாக்குவது ஆகியவற்றுடன் நிற்காமல் அரபுலகம் முழுவதுமே இந்தச் சின்னஞ்சிறு குழுவை முடிந்தவரை சீக்கிரமாக ஒழத்துக் கட்டிட வேண்டுமென்று தீவிரமாக முனைந்து விட்டிருந்தது.
இஸ்லாத்தின் இந்தப் புதிய கேந்திரம் வலிமை பெற ஆரம்பித்துவிட்டால் பின்னர் நாம் நிலைகொள்வதற்கு இடம் கிடைக்காமல் போய்விடும் என்ற பேராபத்தை அவர்கள் உணரத் தொடங்கியிருந்தார்கள்.
முழு வேகத்துடன் தன் கொள்கையைப் பிரசாரம் செய்வது தம் கொள்கை சத்தியமானது எனபதை ஆதாரங்களால் நிரூபிப்பது முடிந்தவரை அதிகமான மக்களைத் தம் கருத்தொத்தவர்களாய் ஆக்கிட முயல்வது.
அறிவின் ஒளியில் விஷயத்தைப் புரிந்துகொள்ள விரும்புவோருக்கு அசல் உண்மையை அடைந்திட இருக்கும் தடைகளை சிரமங்களை அகற்றிட எதிரிகள் உறுதியாக நம்பிக்கை கொணடிருக்கின்ற கொள்கைகள் தவறானவை என்பதை தக்க ஆதாரங்களுடன் நிரூபித்தல்.
வீடு வாசலைத் துறந்து வியாபாரம் மற்றும் தொழில்களைக் கைவிட்ட பின்னால் இந்தப் புதிய அரசில் வந்து ஒன்று திரண்டுகொண்டு இருந்தவர்களுக்காக ஒரு கூட்டமைப்பில் உறுதியுடன் வாழ்வதற்கான ஏற்பாடுகளைச் செய்தல்.
அத்துடன் பசிபட்டினியும் அமைதியின்மையும் நிரம்பிய சூழ்நிலையில்கூட அவர்கள் முழுப் பொறுமையுடன் இருக்கவும் நிலைமைகளை எதிர்த்துப் போராடிடவும் மிகக் கடுமையான சந்தர்ப்பங்களில்கூட நிலை தடுமாறாதிருக்கவும் தேவையான ஒழுக்க ஈமானியப் பயிற்சியை அளித்தல்.
முஸ்லிம்களை அழித்திடும் எண்ணத்துடன் எதிரிகள் அவர்களைத் தாக்கிடும்போது தாம் பலவீனர்களாயும் ஆயுத பலமற்றவர்களாயும் மற்ற வசதிகள் இல்லாதிருந்த போதிலும் உறுதியுடன் அவர்களை எதிர்த்துப் போராடிட அவர்களை ஆயத்தப்படுத்துதல் தாம் காப்பாற்றப்படுவோம் வெற்றியடைவோம் என்பதிலும் அவர்கள் போர்க்களத்தை விட்டு பின்வாங்காத அளவிற்கும் புறமுதுகிட்டு ஓடாத அளவிற்கும் இறைவனின் மீது நம்பிக்கையை உறுதியை ஏற்படுத்துதல்.
நன்கு விளக்கிய பின்னரும் புரிய வைத்த பின்னரும் இஸ்லாம் நிலைநாட்டிட விரும்பிய வாழ்க்கையமைப்பு நிலைபெற்றிடத் தடையாக இருப்போரை வலிமையைப் பிரயோகித்து களத்தைவிட்டு அப்புறப்படுத்தும் அளவிற்கு இயக்கவாதிகளுக்குள்ளே துணிவை உண்டாக்குதல்.
மாறாக முஸ்லிம்களின் கட்டுக்கோப்பான குழு ஒன்று மதீனா நகரில் ஒன்று திரண்டு கொண்டிருக்கினறது என்பதைக் கண்டவுடன் இஸ்லாத்தின் இந்தக் கோத்திரத்தை தமது வலிமையின் வாயிலாக அழித்துவிட்ட பல திட்டங்களைத் தீட்டத் தொடங்கினர்.
இத்தகைய சூழ்நிலையில் மக்கா நகர இணைவைப்பவர்கள் தாக்குதல் நடத்தினால் யூதர்கள் எந்தப் பக்கம் சேர்வார்கள் என்பது ஒரு முக்கிய அம்சமாக விளங்கியது.
எனவே இஸ்லாமிய இயக்கத்திற்கு மதீனாவின் நாலா திசைகளிலும் இருந்த யூத ஊர்கள் நகரங்களுடன் தன் அரசியல் உறவுகளை நீர்ணயம் செய்து கொள்ள வேண்டியிருந்தது.
அதாவது மதீனா நகர முஸ்லிம்கள் மீது குறைஷிகளோ வேறெவருமோ தாக்குதல் நடத்தினால் யூதர்கள் முஸ்லிம்களுடன் சேர்ந்தும் போரிட மாட்டார்கள் முஸ்லிம்களின் எதிரிகளுக்கும் துணைபுரிய மாட்டார்கள்.
சில குலங்களிடம் முஸ்லிம்கள் மீது எவரேனும் தாக்குதல் நடத்தினால் முஸ்லிம்களுடன் சேர்ந்து போரிட வேண்டும் என்றும் ஒப்பந்தம் செய்து கொண்டார்கள்.
மதீனா நகரில் இஸ்லாமிய இயக்கம் சந்திக்க வேண்டியிருந்த பல புதிய பிரச்சனைகளில் நயவஞ்சகர்களின் பிரச்சனை மிக முக்கியமான ஒன்றாக இருந்தது.
இஸ்லாமிய சத்தியமானது எனக் கருதினாலும் தமது பலவீனமான இறைநம்பிக்கையின் காரணத்தால் இஸ்லாத்திற்காக தமது உலகாயதத் தொடர்புகளை விட்டுவிட மனமில்லாத சிலரும் இஸ்லாமியக் குழுவினுள் இணைந்து விட்டிருந்தார்கள்.
இவர்களோ விவசாயம் வேளாண்மை அல்லது சொந்தபந்தம் ஆகிய பிணைப்புகள் ஏற்படுத்திய தடைகளால் பல நேரங்களில் இஸ்லாத்தின் தோட்டங்களை நிறைவு செய்யாமல் இருந்தனர்.
இப்போது மதீனா நகரில் வெளித்தோற்றத்தில் முஸ்லிம்களைப் போல நடித்து உள்ளுக்குள் இஸ்லாத்தை முற்றிலும் நிராகரிக்கின்ற குழப்பம் விளைவிப்பதற்காகவென்றே முஸ்லிம்களுடன் சேர்ந்து கொண்டிருந்த சில நயவஞ்சகர்களும் இஸ்லாமியக் குழுவினுள் புகுந்து விட்டிருந்தனர்.
இவர்களின் உள்ளங்கள் என்னவோ இன்னும் இஸ்லாத்தைக் குறித்து திருப்தியடைந்திருக்கவில்லை ஆனால் தமது குலத்தினர் அல்லது குடும்பத்தினர் பலரும் முஸ்லிம்களாகி விட்டிருந்த காரணத்தால் அவர்களும் முஸ்லிம்களுடன் இணைந்து விட்டிருந்தனர்.
இவர்களுடன் ஒருபுறம் முஸ்லிம்களின் தோழர்களாகி தமது உலக ஆதாயங்களை அடைந்திட ஆசைப்பட்டுக் கொண்டு மற்றொருபுறம் இறைமறுப்பாளர்களுடன் ரகசியத் தொடர்பு வைத்துக் கொண்டிருந்த சந்தர்ப்பவாதிகள் சிலரும்கூட இஸ்லாமியக் குழுவினுள் நுழைந்து விட்டிருந்தார்கள்.
இஸ்லாத்திற்கும் இறைமறுப்புக்கும் இடையிலான இந்தப் போராட்டத்தில் இஸ்லாம் ஓங்கிவிட்டால் இஸ்லாத்தின் வட்டத்திற்குள் அவர்களுக்குப் பாதுகாப்பு கிடைத்துவிடட்டும் இறைமறுப்பே வென்று விடுமாயின் அப்போதும் அவர்களுடைய நலன்கள் பாதுகாப்பாக இருக்கட்டும் எனபதே இவர்களுடைய திட்டமாகும்.
இஸ்லாமிய இயக்கத்திற்கு இந்த உள்ளிருந்தே கொல்லும் விரோதிகள் கூட இருந்தே குழி பறிக்கும் துரோகிகள் பெரும் துன்பங்களுக்கும் இன்னல்களுக்கும் காரணமாக இருந்தார்கள்.
மதீனாவில் இந்த நயவஞ்சகர்களின் குழப்பங்களை எவ்வாறெல்லாம் இஸ்லாமிய இயக்கம் எதிர்த்துப் போராடி வந்தது என்னும் விவரங்கள் சம்பந்தப்பட்ட அத்தியாயங்களில் வரும்.
இநதச் சந்தர்ப்பத்தில் இத்தகைய நயவஞ்சகர்களையும் இஸ்லாத்தின் பாதையில் நன்கு சிந்தித்து அடியெடுத்து வைப்பவர்களையும் வேறுப்படுத்திப் பார்த்து புரிந்து கொள்ள வேண்டியது மிகவும் அவசியமானதாயிருந்தது.
ஆகவே அண்ணலார் ஸல் தொழுகை நடந்து கொண்டிருக்கும் போதே பைத்துல்முகத்தஸின் திசையிலிருந்து கஅபாவின் திசை நோக்கித் திரும்பி நின்று தொழுகையைத் தொடர்ந்தார்கள்.
இதன் முக்கியத்துவத்தை அல்லாஹ்வே பின்வருமாறு எடுத்துரைத்துள்ளான் நீர் நோக்கி தொழுது வந்த திசையை கிப்லாவாக நாம் ஆக்கி வைத்திருந்ததெல்லாம் யார் இறைத்தூதரைப் பின்பற்றுகிறார்கள்?
இனி இஸ்லாமிய சமுதாயமே இந்தக் கடமையை நிறைவேற்றும் என்று அறிவிப்பதாகவும் பிரகடனம் செய்வதாகவும் இந்த இறைமொழி அமைந்திருந்தது.
இந்த நிகழ்ச்சியின் விளைவாக எவர்களுடைய உள்ளத்தில் இறைநம்பிக்கை இடம் பெற்றிருக்கவில்லையோ அத்தகையவர்களுடைய முகத்திரை கிழிந்துவிட்டது அவர்கள் அண்ணலாரின் இந்தச் செயலைக் கடுமையாகக் குறை கூறினார்கள்.
மக்கா நகரில் அகபா என்னுமிடத்தில் மதீனாவாசிகள் சிலர் அண்ணலாரின் திருக்கரங்களில் உறுதிப் பிரமாணம் பைஅத் செய்து அவர்களின் திருச் சமூகத்தில் தாங்களும் தங்களின் தோழர்களும் மதீனா நகருக்கு வருகை தாருங்கள் என்னும் கோரிக்கையைச் சமர்ப்பித்தார்கள்.
அதே நேரத்திலேயே இந்த உறுதிப் பிரமாணமும் கோரிக்கையும் உண்மையில் மதீனா வாசிகளின் தரப்பிலிருந்து அரபுலகம் முழுமைக்கும் விடுக்கப்படும் அறைகூவலாக அமையும் என்பதை அந்த மதீனாவாசிகள் நன்கு உணர்ந்திருந்தார்கள்.
அதனால்தான் அப்போது உறுதிப் பிரமாணம் செய்தவர்களிடையே இருந்த அப்பாஸ் பின் உபாதா ரலி என்பவர் தம் தோழர்களை நோக்கி இவ்வாறு கூறினார்.
இந்தச் சொற்கள் இன்று வரையும் வரலாற்று ஏடுகளில் பாதுகாப்பாகப் பொறித்து வைக்கப்பட்டுள்ளன நீங்கள் எவருடைய கரங்களில் உறுதிப் பிரமாணம் செய்து கொண்டிருக்கிறீர்கள் என்பதை அறிவீர்களா?
நீங்கள் இவருடைய கரங்களில் உறுதிப் பிரமாணம் செய்து இந்த உலகம் முழுவதின் எதிர்ப்பையும் விலைக்கு வாங்கிக் கொணடிருக்கிறீர்கள் உங்கள் செல்வங்கள் அழிக்கப்படலாம் உங்கள் தலைவர்கள் கொல்லப்படலாம் இன்னும் பல ஆபத்துகளுக்கு நீங்கள் ஆளாக நேரலாம் அத்தகைய நேரத்தில் நீங்கள் இவரை எதிரிகளின் கரங்களில் ஒப்படைத்துவிடலாம் என்பது உங்கள் எண்ணமாக இருந்தால் இன்றே இவரை விட்டுவிடுங்கள்.
நீங்கள் இவர்களுக்கு விடுக்கும் அழைப்பையும் அளிக்கும் வாக்குறுதிகயையும் உங்கள் செல்வங்கள் அழிந்து போனாலும் தலைவர்கள் கொல்லப்பட்டாலும் நிறைவேற்றியே தீருவோம் என்ற உறுதி உங்களிடமிருந்தால் அவசியம் இவரது கரங்களைப் பற்றிப் பிடித்துக் கொள்ளுங்கள்.
இந்தச் சந்தர்ப்பதில் மதீனாவில் இருந்துவந்த அந்தக் குழுவினர் அனைவரும் ஒருமித்த கருத்துடன் இவ்வாறு கூறினார்கள் எங்கள் செல்வங்களுக்கும் எங்கள் தலைவர்களின் உயிர்களுக்கும் எத்தகைய பேரபாயம் ஏற்பட்டாலும் சரி நாங்கள் இறுதிவரை இவருக்குத் துணையிருப்போம் அண்ணலாரும் முஸ்லிம்களும் மதீனா நகருக்குக் குடிபெயர்ந்து சென்றதன் பொருள் இஸ்லாத்திற்கு இனி ஓர் உறைவிடம் கிடைத்துவிட்டது என்பதாகவே இருந்தது.
எந்த முஸ்லிம்களின் வாய்மையும் பொறுமையும் நிலைகுலையாப் பண்பும் அடிக்கடி பரிசோதிக்கப்பட்டு வந்ததோ அவர்கள் ஒரு கட்டுக்கோப்பான குழுவாக உருப்பெற்று விட்டிருந்தார்கள்.
இஸ்லாமியக்குழு இவ்விதம் கட்டுக்கோப்பாக அணிதிரண்டு விடுவது உண்மையில் அவர்களுடைய அஞ்ஞான அடிப்படையிலான வாழ்க்கையமைப்புக்கு அடிக்கப்படும் சாவுமணியாக இருந்தது.
மக்காவாசிகளின் பொருளாதாரம் பெருமளவு யமன் மற்றும் சிரியா நாடுகளில் சென்று அவர்கள் செய்துவந்த வாணிபத்தையே அடிப்படையாகக் கொண்டிருந்தது.
மதீனாவில் உருவாகிவரும் இந்த முஸ்லிம்களின் சமூக அமைப்பு வலிமை பெற்றால் குறைஷிகளின் வாணிபம் முஸ்லிம்களுடன் நல்லுறவு வைத்திருப்பதைப் பொறுத்துதான் இருக்கும் என்ற சூழ்நிலை உருவாகியது.
அல்லது மதீனாவில் உருவாகிவரும் இந்தச் சக்தியை அது வேரூன்றி நிற்பதற்கு முன்பு நசுக்கிவிட்டு தம் வாணிபப் பாதையைப் பாதுகாப்பதா எனும் கேள்விகளே அவை.
இதனால்தான் ஹிஜ்ரத்திற்கு முன்பே குறைஷிகள் எவ்விதத்திலாவது முஸ்லிம்களை மதீனா நகரில் ஒன்று சேர விடக்கூடாது என்று முழு முயற்சி செய்தார்கள்.
ஆனால் அவர்களுடைய உபயாங்கள் அனைத்தும் தோல்வியடைந்து விட்டதால் தலையெடுத்துவரும் இந்த அபாயத்தை எப்படியாயினும் நிரந்தரமாக ஒடுக்கிவிடத்தான் வேண்டும் என்னும் முடிவுக்கு அவர்கள் வந்துவிட்டார்கள்.
இறைவன் மீதாணையாகச் சொல்கின்றோம் ஒன்று நீங்கள் அவருடன் போரிடுங்கள் அல்லது அவரை உங்கள் நகரிலிருந்து வெளியேற்றி விடுங்கள் இல்லையெனில் நாங்கள் உங்கள் மீது தாக்குதல் நடத்துவோம்.
உங்கள் ஆண்களைக் கொன்று விட்டு உங்கள் பெண்களை அடிமைகளாக்கிக் கொள்வோம் இந்தக் கடிதம் அப்துல்லாஹ் பின் உபையின் சரிந்துவிட்ட மனக்கோட்டைகளைத் தூக்கி நிறுத்திடும் ஊன்றுகோலாக விளங்கியது.
அவனது தீய எண்ணத்தைப் புரிந்து கொண்ட அண்ணலார் ஸல் அவர்கள் உடனடியாக இந்தத் தீங்கைத் தடுத்து நிறுத்துவதற்காக முயற்சித்தார்கள்.